ZAPISNIK 45. SJEDNICE VMO BORONGAJ LUGOVI 
održane 23. siječnja 2025., 19:00h, u prostorijama MS Borongaj Lugovi, Vukomerec 41. 
 
Prisutni članovi: 
1. Ivana Perković 
2. Bruno Rižmarić 
3. Petar Miočević 
4. Ivica Milković 
5. Lidija Klanjec 
 
Predsjednica VMO uvodno konstatira kako su prisutni svi članovi Vijeća te kako Vijeće može pravovaljano donositi odluke.  
Predsjednica stavlja na glasanje zapisnik 44. sjednice VMO Borongaj Lugovi koji je prihvaćen jednoglasno bez rasprave. 
Predsjednica stavlja na glasanje predloženi dnevni red, koji su članovi Vijeća dobili u radnim materijalima. Dnevni red prihvaćen je jednoglasno bez rasprave. 
 
D N E V N I   R E D 
 
1. Korištenje prostora MS Borongaj Lugovi 
2. Aktualna komunalna problematika 
3. Izvješća, pitanja i prijedlozi 
 


 
Ad. 1. Korištenje prostora MS Borongaj Lugovi 
 
U periodu od protekle sjednice zaprimljena su četiri zahtjeva za korištenje prostora MS Borongaj Lugovi od strane tri pravne osobe: KUD Zorja (dva zahtjeva), SDP Peščenica-Žitnjak, mjesni ogranak Borongaj Lugovi, predstavnica Slavica Zrnić i Udruga umirovljenika Borongaj Lugovi, predsjednica Kata Hačko. Vijećnici su zahtjeve primili u sklopu radnih materijala za 45. sjednicu VMO Borongaj Lugovi. Vijeće jednoglasno donosi 

 
 Z a k l j u č a k
o povremenom korištenju prostora MS Borongaj Lugovi

Vijeće Mjesnog odbora Borongaj Lugovi odobrava povremeno korištenje prostora MS Borongaj Lugovi u razdoblju od 23. siječnja 2025. do 23. siječnja 2026. korisnicima:

· SDPH: srijedom od 18 do 20 sati
· Udruga umirovljenika: srijedom od 16 do 18 sati, 1. subota mjesečno od 16 do 22 sata
· KUD Zorja: ponedjeljkom i srijedom od 18 do 20 sati




Ad. 2. Aktualna komunalna problematika 
 
Članica Vijeća Lidija Klanjec obavijestila je nazočne članove kako su se stanari stambene zgrade na adresi Ul. Vukomerec 30 žalili oko parkiranog vozila stranih tablica koje je tamo prisutno već dulje vrijeme i vidljivo zapušteno. Vozilo predstavlja problem jer je napušteno, a zauzima parkirno mjesto kojih kronično nedostaje u tom dijelu mjesnog odbora. Nakon kraće rasprave, predložen je razgovor sa komunalnom redarkom te upućivanje na Zagrebparking. 
 
[bookmark: _Hlk190856837]Predsjednica VMO obavještava nazočne članove kako se ponovno nakuplja krupni glomazni otpad na čestici između Lozarinske i Skorušićke ulice, te predlaže donošenje zaključka kojim bi se tražio odvoz istog. 

Vijeće jednoglasno, bez rasprave, donosi


Zaključak

o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležne Podružnice Čistoća zatraži:

· uklanjanje nelegalno navezenog glomaznog i ostalog otpada na čestici između Lozarinske i Skorušićke ulice

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 

 
Ad. 3. Izvješća, pitanja i prijedlozi 
 
Predsjednica VMO izvještava nazočne članove kako zbog kasno održane sjednice VGČ Peščenica-Žitnjak nisu zaprimljeni značajniji odgovori na zaključke s 44. sjednice VMO Borongaj Lugovi. 
 
Po pitanju ilegalno ograđenog parkinga u Sovinjačkoj ulici, predsjednica VMO obavještava nazočne članove kako je obavila razgovore s komunalnom redarkom, te je na poticaj iste napisala dopis Zagrebačkim cestama s obzirom da navedena površina službeno spada u nerazvrstane ceste. Od nadležnog gradskog ureda zaprimljen je dopis 20. siječnja, međutim on nije donio nikakva rješenja. 
 
Također nema nikakvih rješenja po pitanju zatvorene gradske čestice u Kanfanarskoj ulici kod k.br. 14. Odgovor na taj problem se čeka od ožujka 2024. godine. 
 
Predsjednica VMO izvještava nazočne članove kako su postavljeni dodatni koševi na dječjem igralištu na Ul. Vukomerec, dok je koš u Ul. Siniše Glavaševića vraćen na svoje prethodno mjesto.  
 
Članica Vijeća Lidija Klanjec obavijestila je nazočne članove kako su u velikom dijelu mjesnog odbora podijeljene žute kante za reciklažu plastične ambalaže.  
 
S obzirom da se nitko drugi nije javio za riječ, ovime je iscrpljen dnevni red, te predsjednica VMO zaključuje 45. sjednicu VMO Borongaj Lugovi u 20:00 sati. 
 
ZAPISNIK VODIO:			      
Petar Miočević 
 
 
 
 
KLASA: 024-08/25-003/84
URBROJ: 251-13-11-11/002-25-3
Zagreb, 23. siječnja 2025.



Predsjednica  Vijeća Mjesnog odbora
Borongaj Lugovi
								
             Ivana Perković

 

